Materialet që nxisin urrejtjen përmes internetit
Një organizatë ka identifikuar një sëri faqesh, blogjesh dhe grupesh në rrjetet shoqërore që thotë se nxisin urrejtje
Interneti në shumë mënyra është pjesë e botës reale, një vend ku njerëzit mblidhen, bëjnë biznes dhe mësojnë. Por njëherësh është edhe vend që shfrytëzohet nga ndjekësit, vjedhësit e terroristët. Qendra “Sajmon Uizental” në Nju Jork dhe Los Anxhelos ka identifikuar mijëra faqesh elektronike, blogjesh dhe grupesh në rrjetet shoqërore që thotë se nxisin urrejtjen përmes internetit. Shpërthimi Ditën e Vitit të Ri në në një kishë koptike në Aleksandri të Egjiptit u parapri një muaj më parë në internet nga një kërcënim për sulm. Pas vrasjeve masive në bazën ushtarake në Teksas në nëntor 2009, autori i veprës mori lëvdata përmes internetit nga një klerik mysliman, Anuar al-Aulaki. Rabini Abraham Kupër është dekan në Qendrën “Uizental”. Ai thotë se deklarata e al-Aulakit nxit të tjerët që të vrasin. Rabini Kupër thotë se radikalët përdorin internetin për të nxitur një klimë urrejtjeje, duke llogaritur që të tjerët të veprojnë. Rik Iton është hulumtues pranë Qendrës “Uizental” në Los Anxhelos. Ai njoftoi Zërin e Amerikës rreth 14 mijë faqeve të urrejtjes, që nxisin paragjykimet racore dhe armiqësitë ndëretnike në të gjitha kontinentet. Një nga to, për shembull, madhështon racën e bardhë dhe Adolf Hitlerin. Të tjera nxisin terrorizmin në Indonezi dhe diskutojnë luftën e shenjtë në Pakistan. Ndërkaq, një tjetër faqe nxit racizmin mes fëmijëve. Në të përfshihet një videolojë me një avion luftarak që qëllon mbi zezakët e varfër haitianë. Zoti Iton thotë se interneti mundëson përhapjen e lehtë të materialeve që nxisin urrejtjen. Për t’ia ruajtur identitetin, nuk do t’ia Ekspertët thonë se është e pamundur që të identifikohet kompjuteri nga ku janë vendosur materialet. Tomas Liton, bashkëthemelues i firmës “Akamai Technologies”, shpjegon: Rabini Abraham Kupër thotë se grupet e urrejtjes mund të gjejnë njëri-tjetrin përmes internetit, ashtu sikur të tjetër mund të përdorin rrjetin për qëllime paqësore. Rabini Kupër thotë se policia, prindërit dhe të tjerët duhet të kundërshtojnë urrejtjen në internet për të mos lejuar që retorika e dhunës të kthehet në realitet.